Aleksis Avasalu

Aleksis Avasalu (enne eestistamist Aleksei Avesson; 12. november 1914 Keava – 21. september 1976 Tallinn) oli eesti kontrabassimängija.Kalender. Sirp, 05.11.2004

Ta lõpetas 1934. aastal Tallinna Gustav Adolfi GümnaasiumiArhiivikoopia. Gustav Adolfi Gümnaasiumi vilistlased ja 1939. aastal Tallinna Pedagoogiumi. Aastatel 1936–1941 õppis ta Tallinna Konservatooriumis Hugo Lepnurme klassis orelit, mis jäi lõpetamata oreli eriala klassi sulgemise tõttu. 

1941. aastal mobiliseeriti Avasalu tööpataljoni Arhangelski oblastis ja 1942 õnnestus tal pääseda Eesti diviisi. Pärast riiklike kunstiansamblite moodustamist õppis ta iseseisvalt kontrabassimängu ning esines Leningradi Raadios Rostislav Merkulovi ja Roman Matsovi juhatusel nii estraadi- kui ka sümfoonilistes muusikakollektiivides. 

1946. aastal lõpetas ühe õppeaastaga Tallinna Riikliku Muusikakooli (konservatooriumi eel- ja keskkursus lahutati kõrgemast astmest 1941. aasta veebruarist) kontrabassi erialal Johannes Kuusemetsa klassis. 

1930. aastatel mängis ta Tallinna tantsuorkestrites, sealhulgas ansamblis Kuldne Seitse. Teise maailmasõja aastatel (1941–1944) mängis Eesti NSV Riiklike Kunstiansamblite sümfooniaorkestris. 1944. aastast oli ERSO kontrabassimängija, aastatel 1961–1971 kontrabassirühma kontsertmeister. Lisaks mängis ta Emil Laansoo ansamblis ja Tallinna Kammerorkestris.Eesti muusika biograafiline leksikon. Tallinn: Valgus, 1990, lk 21.

Ta on maetud Tallinna Metsakalmistule.Kalmistute register HAUDI

Tunnustus
1970 Eesti NSV teeneline kunstnik

Viited

Välislingid
Rahvusarhiivi fotode andmebaas. Emil Laansoo ansambli liige Aleksis Avasalu (1957)
Eesti Teatri- ja Muusikamuuseumi fotokogu. Tallinna Gustav Adolfi gümnaasiumi õpilased ja vilistlased

Kategooria:Eesti kontrabassimängijad
Kategooria:8. Eesti Laskurkorpuse koosseis
Kategooria:Eesti NSV teenelised kunstnikud
Kategooria:Gustav Adolfi Gümnaasiumi vilistlased
Kategooria:Metsakalmistule maetud
Kategooria:Sündinud 1914
Kategooria:Surnud 1976